Vi lejede begge lejligheder i 10 dage og havde således hele huset og poolen for os selv, hvilket var rigtig skønt. Begge lejligheder er meget fine, men den store lejlighed med plads til 5 er afgjort den bedste med en lille balkon med skøn udsigt. Udsigten fra hoveddøren var også helt fantastisk. To gange dagligt passerede en stor flok får og et par gange fik vi også besøg af en mindre flok nysgerrige geder. Køkkenet i begge lejligheder minder mest om et lille tekøkken, som det var lidt udfordrende at lave mad i. Der er to kogeplader, men ingen ovn og heller ingen pande. Vi måtte derfor stege pølser i en gryde. Der var heller ikke en skål til at lave salat i. Vi klarede det dog alligevel. Poolen og poolområdet er meget skønt. Vandet var meget rent og lugtede slet ikke af kemikalier. Måske en af de bedste pools, jeg har oplevet. Kefalas by er meget malerisk og smuk på den autentiske måde. Jeg kan stærkt anbefale stedet.